Rio de Janeiro

Rio de Janeiro (în portugheza locală pronunțat [ˈʁiu dʒi ʒaˈnɛjɾu], v. AFI, și însemnând „Râu de Ianuarie”) este un oraș din sud-estul Braziliei, situat în statul care poartă același nume. Adesea, în mod colocvial, orașului i se mai spune și Rio. Orașul este faimos pentru plajele sale Copacabana și Ipanema cu hoteluri așezate de-a lungul lor, pentru statuia monumentală Cristo Redentor ("Cristos Mântuitorul") de pe muntele Corcovado, pentru stȃnca Pão de Açúcar precum și pentru carnavalul din Rio. Populația orașului este de aproximativ 6.150.000 locuitori (2004), ocupând o suprafață de 1.256 km². Zona metropolitană cuprinde o populație de 10-13 milioane de locuitori. Orașul a găzduit Jocurile Olimpice de vară din anul 2016. Istorie Golful în care este situat Rio de Janeiro (Golful Guanabara) a fost descoperit de europeni la 1 ianuarie 1502, prin exploratorul portughez Gaspar de Lemos; l-a numit "Rio" pentru că a crezut că era gura de vărsare a unui rȃu în ocean, decât un golf. Orașul Sfântul Sebastian Rio de Janeiro a fost fondat la 1 martie 1565 în onoarea regelui Sebastian I al Portugaliei. Rio de Janeiro a fost capitala Braziliei din 1764 până în 1960, când guvernul a fost transferat la Brasília, dar el a rămas unul dintre cele mai importante orașe din țară, al doilea ca mărime după São Paulo. Între 1808 și 1821, în timpul invaziei napoleoniene a Portugaliei metropolitane, orașul a devenit capitala Portugaliei și a imperiului portughez. Sectoarele orașului Orașul este împărțit adesea în centrul său istoric (Centro), Zona Sud cu atracțiile ei turistice (plajele sale sunt cunoscute pretutindeni în lume), Zona Nord (dezvoltată industrial) Zona Vest și Zona Sud-Vest. Centru Bairros (Cartiere): Bairro Imperial Centro do Rio de Janeiro, Bairro Imperial de São Cristóvão, Benfica, Caju, Catumbi, Cidade Nova, Estácio, Gamboa, Lapa, Mangueira, Paquetá, Rio Comprido, Santa Teresa, Santo Cristo, Saúde și Vasco da Gama. Centrul este zona istorică a orașului. Atracții turistice importante sunt Biserica Candelaria și catedrala modernistă, Teatrul Municipal și câteva muzee. Centro rămâne inima comunității de afaceri a orașului. „Bondinho”, un tramvai, pleacă din stația centrală, trece printru-un fost apeduct în stil roman și străbate străzile abrupte ale cartierului învecinat Santa Teresa. Tot aici se află cartierul Lapa, binecunoscut pentru viața de noapte. Față de zona cu plaje, el este frecventat mai mult de localnici; tot aici, în timpul carnavalului, au loc adevărate petreceri în stradă, amintind într-o măsură de Ziua Marinei de la Constanța sau de revelioanele de stradă din București. Nu este o zonă foarte sigură, dar distracția este garantată. Zona Sud Bairros (Cartiere): Botafogo, Catete, Copacabana, Cosme Velho, Flamengo, Gávea, Glória, Humaitá, Ipanema, Jardim Botânico, Lagoa, Laranjeiras, Leblon, Leme, Rocinha, São Conrado, Urca și Vidigal. Cartierul plajei Copacabana găzduiește una dintre cele mai spectaculoase petreceri de An Nou. Peste două milioane de spectatori, îmbulziți pe nisip, urmăresc artificiile. Din 2001 artificiile sunt lansate de pe vase, pentru a conferi mai multă siguranță evenimentului. După Copacabana și Leme se află cartierul Urca, în care se află Muntele Pâine de Zahăr („Pão de Açúcar”). În vârf se poate ajunge cu telecabina, accesibilă de pe Dealul Urca („Morro da Urca”), care oferă o priveliște spre muntele Corcovado. Cel mai înalt munte al orașului este Pedra da Gávea (Piatră de Gabier) din São Conrado (842 m). Zborul cu planorul este o activitate populară pe o culme învecinată. După un zbor scurt se aterizează pe plaja Praia do Pepino din São Conrado. Zona Nord Bairros (Cartiere): Abolição, Acari, Água Santa, Alto da Boa Vista, Anchieta, Andaraí, Argentino, Bancários, Barros Filho, Bento Ribeiro, Bonsucesso, Braz de Pina, Cachambi, Cacuia, Campinho, Cascadura, Cavalcanti, Cidade Universitária, Cocotá, Coelho Neto, Colégio, Complexo do Alemão, Cordovil, Costa Barros, Del Castilho, Encantado, Engenheiro Leal, Engenho da Rainha, Engenho de Dentro, Engenho Novo, Freguesia (Ilha do Governador), Galeão, Grajaú, Guadalupe, Higienópolis, Honório Gurgel, Inhaúma, Irajá, Jacaré, Jacarezinho, Jardim América, Jardim Carioca, Jardim Guanabara, Lins de Vasconcelos, Madureira, Manguinhos, Maracanã, Maré, Marechal Hermes, Maria da Graça, Méier, Moneró, Olaria, Oswaldo Cruz, Parada de Lucas, Parque Anchieta, Parque Colúmbia, Pavuna, Penha, Penha Circular, Piedade, Pilares, Pitangueiras, Portuguesa, Praça da Bandeira, Praia da Bandeira, Quintino Bocaiúva, Ramos, Riachuelo, Ribeira, Ricardo de Albuquerque, Rocha, Rocha Miranda, Sampaio, São Francisco Xavier, Tauá, Tijuca, Todos os Santos, Tomás Coelho, Turiaçu, Vaz Lobo, Vicente de Carvalho, Vigário Geral, Vila da Penha, Vila Isabel, Vila Kosmos, Vista Alegre și Zumbi. În Zona Nord din Rio se află Stadionul Maracanã. Maracanã este stadionul de fotbal cu cea mai mare capacitate din lume, fiind construit inițial pentru a găzdui aproape 200.000 de persoane. Mai târziu, capacitatea a fost redusă, în conformitate cu regulile de siguranță, și au fost asigurate scaune pentru toți spectatorii. În urma ultimelor renovări va ajunge la o capacitate de aproximativ 120.000 de persoane. Maracanã a fost locul de desfășurare a Ceremoniilor de Deschidere și Închidere precum și a unor competiții ale Jocurilor Pan-Americane din 2007. În Zona Nord se află, de asemenea, Institutul Osvaldo Cruz, dedicat cercetării medicale, precum și parcul Boa Vista (în traducere liberă: Belvedere), parte a grădinilor care adăposteau palatul imperial. După proclamarea republicii parcul a fost naționalizat, iar palatul a fost transformat în Muzeu Național, adăpostind exponate istorice, etnologice și arheologice. Zona Vest Bairros (Cartiere): Bairro Imperial de Santa Cruz, Bangu, Barra de Guaratiba, Campo dos Afonsos, Campo Grande, Cosmos, Deodoro, Gericinó, Guaratiba, Ilha de Guaratiba, Inhoaíba, Jabour, Jardim Sulacap, Magalhães Bastos, Paciência, Padre Miguel, Pedra de Guaratiba, Realengo, Santíssimo, Senador Camará, Senador Vasconcelos, Sepetiba, Vila Kennedy și Vila Militar. Zona Vest este regiunea metropolitană cea mai îndepărtată de centrul orașului Rio de Janeiro. Unele dintre evenimentele sportive ale Jocurilor Panamericane din 2007 s-au desfășurat la Centrul Sportiv Miécimo da Silva, supranumit Gimnaziul „Algodão”, iar altele la Stadionul Ítalo Del Cima din Campo Grande. Zona Sud-Vest Bairros (Cartiere): Anil, Barra da Tijuca, Barra Olímpica, Camorim, Cidade de Deus, Curicica, Freguesia (Jacarepaguá), Gardênia Azul, Grumari, Itanhangá, Jacarepaguá, Joá, Pechincha, Praça Seca, Recreio dos Bandeirantes, Tanque, Taquara, Vargem Grande, Vargem Pequena și Vila Valqueire. Zona Sud-Vest a fost aprobată de consiliu local la 9 septembrie 2025. Barra da Tijuca și Recreio sunt zone cu dezvoltare accelerată, care atrag în principal partea cea mai bogată a populației, în timp ce cartierele învecinate din Zona Sud-Vest arată diferențe clare între clasele sociale. Zona dispune de zone industriale, dar încă mai există și zone agricole. Alte informații Alto da Boa Vista, situat în Zona Nord, este singurul cartier care își are limitele cu celelalte Zone ale municipiului (Centru, Zona Sud, Zona Vest și Zona Sud-Vest). Există două cartiere numite Freguesia: Freguesia (Ilha do Governador) și Freguesia (Jacarepaguá). Aceste două cartiere se află la 29 km unul de celălalt. Ilha de Guaratiba, spre deosebire de ceea ce sugerează numele în portugheză, nu este situată pe o insulă. Acest cartier este situat pe continent (în interiorul cartierului Guaratiba). Jacarepaguá este cartierul care are mai multe granițe cu alte cartiere din Rio de Janeiro. Acest cartier se învecinează cu 19 cartiere: Água Santa, Alto da Boa Vista, Anil, Barra da Tijuca, Barra Olímpica, Camorim, Campo Grande, Cidade de Deus, Curicica, Engenho de Dentro, Freguesia, Gardênia Azul, Grajaú, Itanhangá, Lins de Vasconcelos, Realengo, Senador Camará, Taquara și Vargem Grande. Jardim Carioca, situat pe Ilha do Governador, este singurul cartier insular fără litoral. Municipiile limitrofe cu Rio de Janeiro Duque de Caxias Itaguaí Mesquita Nilópolis Nova Iguaçu São João de Meriti Seropédica Cartierele limitrofe cu alte municipii Anchieta ⇔ Nilópolis Bangu ⇔ Mesquita, Nilópolis și Nova Iguaçu Campo Grande ⇔ Nova Iguaçu Cordovil ⇔ Duque de Caxias Gericinó ⇔ Mesquita și Nilópolis Jardim América ⇔ Duque de Caxias Paciência ⇔ Nova Iguaçu Parada de Lucas ⇔ Duque de Caxias Parque Anchieta ⇔ Nilópolis Pavuna ⇔ Duque de Caxias și São João de Meriti Realengo ⇔ Nilópolis Santa Cruz ⇔ Itaguaí, Nova Iguaçu și Seropédica Vigário Geral ⇔ Duque de Caxias Cartiere fără ieșire la mare 123 cartiere (74,10%) Cartiere de coastă 43 cartiere (25,90%) Cartier cu cea mai mare întindere teritorială Guaratiba (131.786.592,992 ha) - partea continentală Galeão (18.957.422,152 ha) - partea insulară Cartier cu cea mai mică întindere teritorială Argentino (2,99 ha) - partea continentală Zumbi (161.117,784 ha) - partea insulară Cel mai nordic cartier Vigário Geral - partea continentală Paquetá - partea insulară Cel mai sudic cartier Grumari - partea continentală Ipanema - partea insulară (Insulele Cagarras) Cel mai estic cartier Urca - partea continentală Paquetá - partea insulară Cel mai vestic cartier Santa Cruz - partea continentală și partea insulară Cartiere care se învecinează cu un singur cartier Freguesia (Ilha do Governador) → Bancários Gericinó → Bangu Ilha de Guaratiba → Guaratiba Jabour → Senador Camará Pedra de Guaratiba → Guaratiba Ribeira → Zumbi Vila Kennedy → Bangu Cartierele sunt complet insulare Ilha de Paquetá: Paquetá Ilha do Fundão: Cidade Universitária Ilha do Governador: Bancários, Cacuia, Cocotá, Freguesia, Galeão, Jardim Carioca, Jardim Guanabara, Moneró, Pintangueiras, Portuguesa, Praia da Bandeira, Ribeira, Tauá și Zumbi Cartierele de pe coasta Golfului Guanabara Bancários Botafogo Cacuia Caju Centro Cidade Universitária Cocotá Cordovil Flamengo Freguesia (Ilha do Governador) Galeão Gamboa Glória Jardim Guanabara Leme Maré Moneró Paquetá Penha Penha Circular Pintangueiras Portuguesa Praia da Bandeira Ribeira Santo Cristo Saúde Tauá Urca Zumbi Cartierele de pe coasta Golfului Sepetiba Guaratiba Pedra de Guaratiba Santa Cruz Sepetiba Cartierele de pe coasta Oceanului Atlantic (cu excepția golfurilor Guanabara și Sepetiba) Barra da Tijuca Barra de Guaratiba Copacabana Grumari Guaratiba Ipanema Joá Leblon Leme Recreio dos Bandeirantes, São Conrado Vidigal Favele Rio este un oraș al contrastelor, și deși mare parte din oraș concurează cu metropolele cele mai moderne ale lumii, un procent important din milioanele de locuitori a zonei metropolitane trăiesc încă în gospodării sărace. Cele mai neprimitoare sunt mahalalele, cunoscute sub numele de favelas, construite îndeobște pe dealuri, unde clădirile înalte sunt dificil de construit, iar accidentele, provocate în general de ploi, sunt frecvente. Favelele, la fel ca în cazul ghetourilor din București sau Budapesta, se confruntă cu probleme legate de droguri, crime și atacuri banditești. Cultură Carnaval Carnavalul de la Rio oferă mai multe distracții, incluzând faimoasele parade Escolas de Samba în Sambadromul Marquês de Sapucaí și binecunoscutele „blocos de carnaval” care străbat întreg orașul. Cele mai faimoase sunt: Cordão do Bola Preta: paradele din centrul orașului; este unul dintre cele mai tradiționale „bloco de carnaval”. Trupa Ipanemei: parada homosexualilor care străbate plaja Ipanema. Suvaco do Cristo: paradă în grădina botanică, chiar sub brațul statuii Cristo Redentor. Traducerea literală a denumirii „Suvaco do Cristo” este „Subsoara lui Cristos”; ea se explică prin așezarea ei în apropierea statuii monumentale. Sport Fotbal Rio de Janeiro este orașul de origine a patru cluburi de fotbal braziliene: Flamengo, Botafogo, Fluminense și Vasco. Faimosul Stadionul Maracanã este de asemenea situat în Rio de Janeiro. În cadrul Campionatului Mondial de Fotbal 2014, acesta a găzduit o mare parte din meciuri. Jocurile Orașul a găzduit ediția din 2007 a Jocurilor Panamericane, între 13 și 29 iulie. Plaja Copacabana a fost locul de desfășurare a competițiilor de triatlon și volei de plajă; competiția de yachting s-a desfășurat în Golful Guanabara. Un stadion nou, Stadionul Olimpic „João Havelange”, s-a inaugurat cu această ocazie. Prenume și nume de familie Cele mai frecvente 10 prenume feminine Maria Ana Márcia Júlia Juliana Fernanda Mariana Cláudia Patrícia Adriana Cele mai frecvente 10 prenume masculine José João Carlos Luiz Pedro Paulo Antônio Gabriel Lucas Marcos Cele mai frecvente 10 nume de familie Silva Santos Oliveira Souza Ferreira Pereira Costa Lima Alves Rodrigues Vezi și Corcovado Cristos Mântuitorul Pão de Açúcar Listă de personalități din Rio de Janeiro Listă de primari din Rio de Janeiro Note Legături externe Materiale media legate de Rio de Janeiro la Wikimedia Commons Tur virtual al orașului Rio de Janeiro Arhivat în 25 noiembrie 2012, la Wayback Machine.: imagini Riotur — ghid oficial Universitatea Pontificală din Rio de Janeiro COPPE/UFRJ — cel mai mare centru post-absolvire și de cercetare în Inginerie din America Latină (parte din Universitatea Federală Rio de Janeiro) Rio crede doar in carnaval, 16 august 2007, Felipe Goifman, Descoperă Rio de Janeiro – din istorie in zilele noastre Arhivat în 7 octombrie 2011, la Wayback Machine., 28 septembrie 2011, Revista Magazin Rio de Janeiro, nimic periculos, 28 februarie 2009, Liana Oprea, Evenimentul zilei